Legal Document

Category: 25

Text:
4. ΑΠΟΦΑΣΗ ΥΠΟΥΡΓΩΝ ΕΘΝΙΚΗΣ ΑΜΥΝΑΣ ΚΑΙ ΥΓΕΙΑΣ ΚΑΙ ΠΡΟΝΟΙΑΣ Αριθ.Φ. 420/182/57.550/Σ.771 της 6/14 Νοεμ.1997 (ΦΕΚ Β΄1014) Αναβολή κατάταξης στις Ένοπλες Δυνάμεις όσων ακολουθούν θεραπευτική αγωγή σε κέντρα θεραπείας εξαρτημένων ατόμων. Έχοντας υπόψη: α.Τις διατάξεις παρ. 22 του άρθρ. 7 του Νόμ. 1763/88 «Στρατολογία των Ελλήνων», όπως αντικαταστάθηκε με το άρθρ. 6 του Νόμ. 2510/97 «Ρύθμιση σττρατιωτικών υποχρεώσεων ορισμένων κατηγοριών στρατευσίμων, ανυποτάκτων και οπλιτών, τροποποίηση διατάξεων της στρατολογικής νομοθεσίας, καθιέρωση εναλλακτικής υπηρεσίας και άλλες διατάξεις» (ΦΕΚ 136 Α΄). β.Τις διατάξεις του άρθρ.26 του Νόμ. 1729/87 «Καταπολέμηση της διάδοσης των ναρκωτικών, προστασία των νέων και άλλες διατάξεις» (ΦΕΚ 144 Α΄). γ.Τις διατάξεις του άρθρ. 21 του Νόμ. 2331/95 «πρόληψη και καταστολή της νομιμοποίησης εσόδων από εγκληματικές δραστηριότητες και άλλες ποινικές διατάξεις-Ολομέλεια Αρείου ΠάγουΔιαιτησίες και άλλες διατάξεις» (ΦΕΚ 173 Α΄). δ.Την με αριθ. ΔΥ 3α/Οίκοθεν 878/4-10-96 Κοινή Απόφαση του Πρωθυπουργού και του Υπουργού Υγείας και Πρόνοιας «Ανάθεση αρμοδιοτήτων στους Υφυπουργούς Υγείας και Πρόνοιας» (ΦΕΚ 924 Β΄). ε.Τις διατάξεις του άρθρ. 29Α του Νόμ. 1558/85, που προστέθηκε με το άρθρ. 27 Νόμ. 2081/92, όπως αντικαταστάθηκε με το άρθρ. 1 (παρ. 2) Νόμ. 2469/97. στ.Το γεγονός ότι από την απόφαση αυτή δεν προκαλείται δαπάνη σε βάρος του Κρατικού Προϋπολογισμού, αποφασίζουμε: Γενικές Έννοιες-Ορισμοί Άρθρ.1.-Για την εφαρμογή των διατάξεων της απόφασης αυτής οι ακόλουθοι όροι έχουν την εξής έννοια: α. Κέντρα Θεραπείας εξαρτημένων ατόμων :Θεραπευτικές μονάδες στις οποίες ακολουθείται θεραπευτική αγωγή ατόμων για την απεξάρτησή τους από τη χρήση ναρκωτικών ουσιών και οι οποίες Μονάδες υπάγονται, εποπτεύονται ή τελούν υπό την αιγίδα του Υπουργείου Υγείας και Πρόνοιας ή λειτουργούν κατόπιν αδείας των αρμοδίων Κρατι-κών Αρχών. β.Θεραπευτική αγωγή: Εγκεκριμένο κατά νόμο θεραπευτικό πρόγραμμα απεξάρτησης από την χρήση ναρκωτικών ουσιών. γ.Χρόνος θεραπευτικού προγράμματος: Το χρονικό διάστημα που απαιτείται για την ολοκλήρωση του προγράμματος αποθεραπείας των εξαρτημένων από την χρήση ναρκωτικών ουσιών ατόμων, καθώς και ο εγκεκριμένος από τον επιστημονικό Διευθυντή του οικείου προγράμματος χρόνος κοινωνικής επανένταξης. δ.Ταυτότητα Κέντρου θεραπείας εξαρτημένων ατόμων: Η πλήρης ονομασία του κέντρου θεραπείας, η έδρα τούτου, ο νόμος με βάση τον οποίο λειτουργεί, η άδεια που του έχει χορηγηθεί καθώς και ο φορέας στον οποίο υπάγεται ή από τον οποίο εποπτεύεται. Αναβολή κατάταξης στις Ένοπλες Δυνάμεις Άρθρ.2.-1.Σε όσους ακολουθούν θεραπευτική αγωγή σε Κέντρα θεραπείας εξαρτημένων ατόμων του εσωτερικού, χορηγείται αναβολή κατάταξης στις Ένοπλες Δυνάμεις, η οποία διαρκεί μέχρι 31 Δεκεμβρίου του έτους που προκύπτει, αν στην ημερομηνία έναρξης της θεραπευτικής αγωγής προστεθούν 3 έτη. 2.Για τη χορήγηση της αναβολής αυτής απαιτείται αίτηση του ενδιαφερόμενου και πιστοποίηση ή βεβαίωση του Κέντρου Θεραπείας εξαρτημένων ατόμων, στο οποίο έχουν ενταχθεί για θεραπευτική αγωγή, η οποία απαραίτητα θα πρέπει να περιέχει: α.Την πλήρη ταυτότητα του Κέντρου Θεραπείας. β.Τα πλήρη ληξιαρχικά στοιχεία του ενδιαφερομένου γ.Την ημερομηνία έναρξης της θεραπευτικής αγωγής 3.Η αναβολή που αναφέρεται στην παρ. 1 του παρόντος άρθρου χορηγείται μία φορά και για την παρακολούθηση μιας μονάχα θεραπευτικής αγωγής, διακόπτεται δε, εφόσον δεν έχει λήξει, από την ημερομηνία διακοπής ή ολοκλήρωσης της θερα-πευτικής αγωγής ή οποτεδήποτε ύστερα από σχετική αίτηση του ενδιαφερόμενου. Στις περιπτώ-σεις απομάκρυνσης του ενδιαφερόμενου από το Κέντρο Θεραπείας εξαρτημένων ατόμων, για το οποίο έτυχε αναβολής κατάταξης και ένταξής του σε άλλο Κέντρο Θεραπείας, για συνέχιση της θεραπευτικής του αγωγής, η χορηγηθείσα αναβολή παραμένει αμετάβλητη. (Μετά τη σελ. 112,58)  Σελ. 112,59 Τεύχος 1385 Σελ. 9 Αναβολή στρατεύσεως 36.Β.β.4 4.Τα αναφερόμενα στην παρ. 2 του παρόντος άρθρου δικαιολογητικά, υποβάλλονται από τους ενδιαφερόμενους ή τους νόμιμους αντιπροσώπους τους στο αρμόδιο στρατολογικό γραφείο μέσα στις παρακάτω προθεσμίες: α.Από τους στρατευσίμους: Από την ημερομηνία πρόσκλησής τους για κατάταξη στις Ένοπλες Δυνάμεις μέχρι τη διακοπή ή την ολοκλήρωση της θεραπευτικής αγωγής. β.Από τους ανυποτάκτους: Από την ημερομηνία έναρξης της θεραπευτικής αγωγής μέχρι τη διακοπή ή την ολοκλήρωσή της. 5.Δικαιολογητικά υποβαλόμενα μετά τις προθεσμίες της προηγούμενης παραγράφου γίνονται μεν δεκτά, εφόσον πληρούνται οι προϋποθέσεις χορήγησης αναβολής, επιβάλλεται όμως στους ενδιαφερόμενους πρόσθετη στρατιωτική υποχρέωση 2 μηνών. Στην περίπτωση αυτή, εφόσον οι ενδιαφερόμενοι έχουν ήδη καταταγεί και υπηρετούν στις Ένοπλες Δυνάμεις, απολύονται προσωρινά από τις μονάδες τους κατόπιν σχετικού εγγράφου του αρμόδιου Στρατολογικού Γραφείου και τους χορηγείται η προβλεπόμενη από τις διατάξεις του παρόντος άρθρου αναβολή κατάταξης. 6.Δεν απαιτείται αίτηση του ενδιαφερόμενου και χορηγείται αυτεπάγγελτα η αναβολή του παρόντος άρθρου, εφόσον η προβλεπόμενη πιστοποίηση ή βεβαίωση περιέρχεται στο Στρατολογικό Γραφείο είτε κατόπιν αναζήτησης είτε με οποιοδήποτε άλλο τρόπο. Υποχρεώσεις εξαιτίας αναβολής κατάταξης στις Ένοπλες Δυνάμεις Άρθρ.3.-1.Εκείνοι στους οποίους χορηγήθηκε αναβολή κατάταξης στις Ένοπλες Δυνάμεις, σύμφωνα με τα αναφερόμενα στην παρ. 1 του άρθρ. 2 της απόφασης αυτής, υποχρεούνται να καταθέ-σουν στο αρμόδιο Στρατολογικό Γραφείο, έως την ημερομηνία που υποχρεούνται  να καταταγούν στις Ένοπλες Δυνάμεις, λόγω λήξης ή διακοπής της αναβολής τους, αίτηση και πιστοποίηση ή βεβαίωση του κέντρου θεραπείας εξαρτημένων ατόμων η οποία, πέρα από τα πλήρη ληξιαρχικά στοιχεία του αναφερόμενου σ’ αυτήν, πρέπει απαραίτητα να περιέχει και την ημερομηνία ολοκλήρωσης ή διακοπής της θεραπευτικής αγωγής.  2.Εφόσον τα αναφερόμενα στην προηγούμενη παράγραφο δικαιολογητικά δεν υποβληθούν ή δεν περιέλθουν μέσα στην καθοριζόμενη προθεσμία ή εφόσον από τα υποβαλόμενα δικαιολογητικά προκύπτει ότι η αναβολή που είχε χορηγηθεί έχει δακοπεί σε προγενέστερο χρόνο, επιβάλλεται στους ενδιαφερόμενους πρόσθετη στρατιωτική υποχρέ-ωση 2 μηνών και καλούνται  για κατάταξη στις Ένοπλες Δυνάμεις σύμφωνα με τις κείμενες διατάξεις, χωρίς να ελέγχονται για τη μη  κατάταξή  Σελ. 112,60 Τεύχος 1385 Σελ. 10 τους σ’ αυτές με την εκπαιδευτική σειρά που τυχόν όφειλαν να καταταγούν εξαιτίας της διακοπής της αναβολής τους. Στην περίπτωση αυτή οι καλούμενοι για κατάταξη ή επανακατάταξη, δεν δικαιούνται πλέον κανένα στρατολογικό ευεργέτημα, το οποίο παρατείνει την παραμονή τους νόμιμα εκτός Ενόπλων Δυνάμεων, εκτός αυτών που οφείλονται σε λόγους υγείας, φυλάκισης, κράτησης, εκτόπισης ή απαλλαγής από τη στράτευση, καθώς και μετατόπισης της ημερομηνίας κατάταξης για λόγους υγείας, σύμφωνα με τις κείμενες διατάξεις. 3.Οι Διευθυντές των Κέντρων Θεραπείας εξαρτημένων ατόμων υποχρεούνται στις περιπτώ-σεις διακοπής ή ολοκλήρωσης της θεραπευτικής αγωγής των ενδιαφερομένων, να γνωστοποιούν στο αρμόδιο Στρατολογικό Γραφείο τις σχετικές μετα-βολές, εκδίδοντας και αποστέλοντας σχετική πιστοποίηση ή βεβαίωση, εντός 10 ημερών από της διακοπής ή ολοκλήρωση της αγωγής 4.Πριν από την κατάταξη ή την επανακατάταξη των ενδιαφερομένων στις Ένοπλες Δυνάμεις, εξαιτίας λήξης ή διακοπής της αναβολής τους, τα Στρατολογικά Γραφεία τους παραπέμπουν υποχρεωτικά στην αρμόδια υγειονομική επιτροπή των Ενόπλων Δυνάμεων για κρίση της σωματικής τους ικανότητας, σύμφωνα με τις κείμενες σχετικές διατάξεις. Τεςλικές Διατάξεις Άρθρ.4.-1.Στις διατάξεις της απόφασης αυτής υπάγονται και οι ανυπότακτοι, η ποινική δίωξη των οποίων αναστέλλεται κατά τη διάρκεια της αναβολής τους. 2.Διοικητικές και ερμηνευτικές οδηγίες για την εφαρμογή της απόφασης αυτής εκδίδονται, εφόσον απαιτηθούν, από τη Διεύθυνση Στρατολογικού του ΓΕΕΘΑ. 3.Η ισχύς της απόφασης αυτής αρχίζει από τη δημοσίευσή της στην Εφημερίδα της Κυβερνήσεως. Από την ίδια ημερομηνία παύει η ισχύς οποιασδήποτε άλλης κανονιστικής πράξης, που ρυθμίζει τα ίδια θέματα με διαφορετικό τρόπο. 4.Η απόφαση αυτή να δημοσιευθεί στην Εφημερίδα της Κυβερνήσεως. 36.Β.β.4 Αναβολή στρατεύσεως